Интернет-пәрәвезе (Мөгаллим Фәрит Вафин язмалары)

	Мин бу язманы бер интернет-дусның соравы буенча яздым. Ул миннән киңәш сорады. Бөтен вакытымны интернетта утырып үткәрәм, ашау-эчүдән калдым, телевизор карамыйм, өс-башыма игътибар итмим, дуслар белән телефоннан сөйләшергә дә вакытым юк диде. 	 Иртән торуга беренче эш итеп ноутбугымны кабызам, почтаны тикшерәм, таныш сайтларга кереп чыгам, социаль челтәрләрдәге битләремне карыйм. Шуннан соң гына тиз-тиз капкалап эшкә чыгып чабам. Ә эштә тагын компьютер, тагын интернет. Эшемне дә юньләп эшли алмыйм. Җитәкчем кырын карый башлады. Ә анда хәйран акчалы, әйбәт урын иде. Нишләргә дә белмим: ничек котылырга? Бер-ике сәгать интернетка керми торсам, бөтен нәрсәгә ачуым чыга, нервылана башлыйм диде. 
	Фәрит ВАФИН	
Татарстан яшьләре

	№   |  	


